Η δολοφονία του 23χρονου στην Κρήτη από συγγενικό του πρόσωπο για κτηματικές διαφορές, έχει δυναμιτίσει το κλίμα στα Ανώγεια και δεν είναι λίγοι όσοι φοβούνται «βεντέτα» μεταξύ των μελών της ίδιας οικογένειας, καθώς η αιματηρή επίλυση διαφορών είναι συχνό φαινόμενο στα ορεινά χωριά της Κρήτης.

Όλοι οι κάτοικοι των Ανωγείων ευελπιστούν αυτή την φορά να επικρατήσει η λογική και τα μέλη των δύο οικογενειών να μην αιματοκυλήσουν το μαρτυρικό ορεινό χωρίο του Μυλοποτάμου.

Και τούτο γιατί, πολλές από τις «βεντέτες» στο νησί κράτησαν για πολλές δεκαετίες και ερήμωσαν ολόκληρα χώρια, αφού τα μέλη των αντίπαλων οικογενειών είτε δολοφονήθηκαν είτε εγκατέλειψαν τα χωρία τους και «εξαφανίστηκαν».

Οκτώ ήταν οι μεγαλύτερες βεντέτες στην Κρήτη τα τελευταία εκατό χρόνια σύμφωνα με τις τοπικές εφημερίδες και τα ηλεκτρονικά μέσα του νησιού.